
讘讘讗 拽诪讗 住讟 注"讘 - 驻讬专讜砖 砖讟讬讬谞讝诇抓

讛诇讜拽讞 (讛拽讜谞讛) 讬讬谉 诪讘讬谉 讛讻讜转讬诐 (讛砖讜诪专讜谞讬诐) 讘注专讘 砖讘转, 讜讛诐 诪谉 讛住转诐 诇讗 讛驻专讬砖讜 转专讜诪讜转 讜诪注砖专讜转, 讜讗讬谉 诇讜 注转讛 驻谞讗讬 诇讛驻专讬砖 讘驻讜注诇 讗转 讛诪注砖专讜转 诪谉 讛讬讬谉, 讜专讜爪讛 诇砖转讜转 诪谉 讛讬讬谉 讘砖讘转, 讗诐 拽谞讛 诪讗讛 诇讜讙讬诐 讗讜诪专 讻讱: 砖谞讬 诇讜讙讬谉 砖讗谞讬 注转讬讚 诇讛驻专讬砖 诇讗讞专 讛砖讘转 讻讚讬谉 转专讜诪讛 讙讚讜诇讛 诪讬讬谉 讝讛 讛专讬 讛谉 转专讜诪讛, 注砖专讛 诇讜讙讬诐 讛专讬 讛诐 诪注砖专 专讗砖讜谉, 转砖注讛 诇讜讙讬诐 讛专讬 讛诐 诪注砖专 砖谞讬, 讜诪讬讞诇 (诪讞诇诇) 讗转 讛诪注砖专 讛砖谞讬 砖讘讬讬谉 讝讛 注诇 讻住祝 讜砖讜转讛 诪讬讚 诪谉 讛讬讬谉, 讗诇讜 讚讘专讬 专' 诪讗讬专.


讜讗讬诇讜 专' 讬讛讜讚讛 讜专' 讬讜住讬 讜专' 砖诪注讜谉 讗讜住专讬谉 诇注砖讜转 讻谉. 讜讟注诪讜 砖诇 专' 讬讛讜讚讛 诪砖讜诐 砖讛讜讗 住讘讜专 砖讗讬谉 讘专讬专讛, 砖讗讬谉 讗讜诪专讬诐 砖讬转讘专专 诇讗讞专 诪注砖讛 诇诪驻专注 砖诪讛 砖讛讜驻专砖 讛讬讛 转专讜诪讛 讜诪注砖专, 讜诪讛 砖砖转讛 讛讬讛 讞讜诇讬谉.


讗诪专讬 [讗讜诪专讬诐]: 住讜祝 住讜祝 讗诪讗讬 拽讗 讗驻讻转 诇讛 诇诪转谞讬转讬谉 [诪讚讜注 讛驻讻转 讗转 讛讘专讬讬转讗]? 诪砖讜诐 讚拽砖讬讗 [砖拽砖讛] 诪讚讘专讬 专' 讬讛讜讚讛 注诇 讚讘专讬 专' 讬讛讜讚讛, 讛砖转讗 谞诪讬 [注讻砖讬讜 讙诐 讻谉] 拽砖讬讗 [拽砖讛] 诪讚讘专讬 专' 讬讜讞谞谉 注诇 讚讘专讬 专' 讬讜讞谞谉,


讚讗诪专转 [砖讛专讬 讗讜诪专 讗转讛] 诇讚注转 专' 讬讜讞谞谉: 诇讗 转讬诪讗 [讗诇 转讗诪专] 诇砖讬讟转 讛爪谞讜注讬诐 "讻诇 讛谞诇拽讟 讘注讘专 诪讞讜诇诇 注诇 讛诪注讜转 讛诇诇讜 ", 讗诇讗 讗讬诪讗 [讗诪讜专] "讻诇 讛诪转诇拽讟" 讘注转讬讚. 讗诇诪讗 讗讬转 诇讬讛 [诪讻讗谉 砖讬砖 诇讜] 讚讬谉 讘专讬专讛, 讜讛讗 [讜讛专讬] 专' 讬讜讞谞谉 注爪诪讜 诇讬转 诇讬讛 [讗讬谉 诇讜] 讚讬谉 讘专讬专讛, 砖


讗诪专 专讘 讗住讬 讗诪专 专' 讬讜讞谞谉: 讛讗讞讬谉 砖讞诇拽讜 讘讬专讜砖讛 讗转 谞讻住讬 讗讘讬讛诐 鈥� 讛专讬 讻诇拽讜讞讜转 讛谉 谞讞砖讘讬诐 讜讛专讬讛诐 讻讗讬诇讜 拽谞讜 讝讛 诪讝讛, 讜诇讻谉 诪讞讝讬专讬谉 讝讛 诇讝讛 讗转 讞诇拽诐 讘拽专拽注讜转 讜讘讘转讬诐 讘讬讜讘诇 讻讚讬谉 讻诇 拽谞讬谉 砖讞讜讝专 讘讬讜讘诇. 讜诇讗讞专 诪讻谉 讞讜讝专讬诐 讜讞讜诇拽讬诐 砖讜讘 讗转 讛谞讻住讬诐. 讜诪讻讗谉 砖专' 讬讜讞谞谉 住讘讜专 砖讗讬谉 讘专讬专讛, 讜诇讻谉 讗讬谉 讗讜诪专讬诐 砖谞转讘专专 诇诪驻专注 砖讻诇 讗讞 拽讬讘诇 讗转 讞诇拽讜 讛诪讙讬注 诇讜 讘转讜专转 讬专讜砖讛, 讜讗讬谉 爪讜专讱 诇讛讞讝讬专!


讗诇讗 诇注讜诇诐 爪专讬讱 诇砖谞讜转 讘讘专讬讬转讗 诇讚注转 专' 讬讜讞谞谉 "讻诇 讛谞诇拽讟" 诪砖讜诐 砖讗讬谉 讚讬谉 讘专讬专讛, 讜讗祝 砖讬砖 诪讻讗谉 诇讻讗讜专讛 专讗讬讛 砖讬讻讜诇 讗讚诐 诇讛拽讚讬砖 讚讘专 砖讗讬谞讜 讘专砖讜转讜,


讜诪讛 砖驻住拽 专' 讬讜讞谞谉 砖讗讬谉 讗讚诐 讬讻讜诇 诇讛拽讚讬砖 诪讛 砖讗讬谞讜 讘专砖讜转讜 讛讜讗 诪砖讜诐 砖住转诪讗 讗讞专讬谞讗 讗砖讻讞 [住转诐 诪砖谞讛 讗讞专 诪爪讗], 讚转谞谉 [砖讻谉 砖谞讬谞讜 讘诪砖谞讛]: 讗讬谉 讛讙讜谞讘 讗讞专, 诪谉, 讛讙谞讘 诪砖诇诐 转砖诇讜诪讬 讻驻诇. 讜讬砖 诇砖讗讜诇: 讗诪讗讬 [诪讚讜注] 讛讙谞讘 讛砖谞讬 诇讗 诪砖诇诐 转砖诇讜诪讬 讻驻诇? 讘砖诇诪讗 [谞谞讬讞] 砖诇讙谞讘 专讗砖讜谉 诇讗 诪砖诇诐 转砖诇讜诪讬 讻驻诇 鈥� 讗驻砖专 诇讜诪专 砖讛讜讗 诪讚讬讬拽 诪诇砖讜谉 讛讻转讜讘 讘讚讬谉 转砖诇讜诪讬 讻驻诇 "讜讙谞讘 诪讘讬转 讛讗讬砖... 讬砖诇诐 砖谞讬诐" (砖诪讜转 讻讘, 讜), 诇讛讚讙讬砖: 讜诇讗 诪讘讬转 讛讙谞讘. 讗诇讗 诇讘注诇讬诐 谞砖诇诐 [砖讬砖诇诐] 讗转 讛讻驻诇!


讗诇讗 诇讗讜 [讛讗诐 诇讗] 砖诪注 诪讬谞讛 [诇诪讚 诪讻讗谉] 砖讗讬谉 讻讗谉 转砖诇讜诐 讻驻诇 诇讗 诇讙谞讘 讛专讗砖讜谉 讜诇讗 诇讘注诇讬诐, 讻讬 讝讛 讛讙谞讘 讛专讗砖讜谉 诇驻讬 砖讗讬谞讜 砖诇讜, 讜讝讛 讛讘注诇讬诐 诇驻讬 砖讗讬谞讜 讘专砖讜转讜.


讜砖讜讗诇讬诐: 讗祝 砖讬砖 住转诐 诪砖谞讛 讛诪住讬讬注 诇讚讘专讬 专' 讬讜讞谞谉, 诪讻诇 诪拽讜诐 讜诪讗讬 讞讝讬转 讚讗讝讬诇 讘转专 讛讛讬讗 住转诪讗, 诇讬注讘讬讚 讻讬 讛讗讬 住转诪讗 [讜诪讛 专讗讬转 诇讜诪专 砖讛讜诇讱 讗讞专讬 讗讜转讜 住转诐, 砖讬注砖讛 讻诪讜 住转诐 讝讛] 砖诇 讛爪谞讜注讬谉?


讜诪砖讬讘讬诐: 诪砖讜诐 砖诪住讬讬注 诇讬讛 [诇讜] 诇专' 讬讜讞谞谉 讘砖讬讟转讜 讝讜 拽专讗 [讛讻转讜讘], 砖讛专讬 谞讗诪专: "讜讗讬砖 讻讬 讬拽讚砖 讗转 讘讬转讜 拽讚砖 诇讛'" (讜讬拽专讗 讻讝, 讬讚), 诇诇诪讚: 诪讛 讘讬转讜 讘专砖讜转讜, 讗祝 讻诇 讚讘专 砖讛讜讗 诪拽讚讬砖 爪专讬讱 诇讛讬讜转 讘专砖讜转讜.


讗 讗诪专 讗讘讬讬: 讗讬 诇讗讜 [讗诐 诇讗] 砖讗诪专 专' 讬讜讞谞谉 讻讬 爪谞讜注讬谉 讜专' 讚讜住讗 讗诪专讜 讚讘专 讗讞讚, 讻诇讜诪专, 砖讛诐 讘砖讬讟讛 讗讞转, 讛讜讛 讗诪讬谞讗 [讛讬讬转讬 讗讜诪专]: 爪谞讜注讬谉 讗讬转 诇讛讜 [讬砖 诇讛诐, 诪拽讘诇讬诐] 讗转 讚讘专讬 专' 讚讜住讗, 讜讗讬诇讜 专' 讚讜住讗 诇讬转 诇讬讛 [讗讬谉 诇讜, 讗讬谞讜 诪拽讘诇] 讗转 讚讘专讬 爪谞讜注讬谉.


讜诪住讘讬专: 爪谞讜注讬谉 讗讬转 诇讛讜 [讬砖 诇讛诐, 诪拽讘诇讬诐] 讗转 转拽谞转讜 砖诇 专' 讚讜住讗, 讜讟注诪诐: 讜诪讛 讘讙谞讘, 讻诇讜诪专, 讝讛 砖诇拽讞 讘讙谞讬讘讛 诪讻专诐 专讘注讬 注讘讚讜 专讘谞谉 转拽谞转讗 [注砖讜 讞讻诪讬诐 转拽谞讛] 诇讟讜讘转讜 讜讛转讬专讜 诇讘注诇讬诐 诇驻讚讜转 讚讘专 砖讗讬谞讜 讘专砖讜转讜, 注诇 诪谞转 砖诇讗 讬讬讻砖诇 讛讙谞讘 讘讗讬住讜专, 注谞讬讬诐 砖诇拽讞讜 讘诇拽讟 讬讜转专 诪诪讛 砖讝讻讗讬诐 讛诐 讘讚讬谉, 砖讗讬谞诐 讙讜谞讘讬诐 讘诪讝讬讚 讗诇讗 诇讜拽讞讬诐 讘讟注讜转, 爪专讬讻讗 诇诪讬诪专 [爪专讬讱 诇讜诪专] 砖讬注砖讜 诇讛诐 转拽谞讛 砖诇讗 讬讻砖诇讜 讘讗讬住讜专? 讜讗讬诇讜 专' 讚讜住讗 诇讬转 诇讬讛 [讗讬谉 诇讜, 讗讬谞讜 诪拽讘诇] 讗转 转拽谞转诐 砖诇 爪谞讜注讬谉, 讻讬 讚讜讜拽讗 注谞讬讬诐 讛讜讗 讚注讘讚讜 诇讛讜 专讘谞谉 转拽谞转讗 [砖注砖讜 诇讛诐 讞讻诪讬诐 转拽谞讛] 讗讘诇 讙谞讘 诇讗 注讘讚讜 诇讬讛 专讘谞谉 转拽谞转讗 [注砖讜 诇讜 讞讻诪讬诐 转拽谞讛] 讜讗讜诪专讬诐 讘讜 "讛诇注讬讟讛讜 诇专砖注 讜讬诪讜转".


 讜讘讚讜诪讛 诇讻讱 讗诪专 专讘讗, 讗讬 诇讗讜 [讗诐 诇讗] 砖讗诪专 专' 讬讜讞谞谉: 爪谞讜注讬谉 讜专' 讚讜住讗 讗诪专讜 讚讘专 讗讞讚, 讛讜讛 讗诪讬谞讗 [讛讬讬转讬 讗讜诪专]: 诪讗谉 转谞讗 [诪讬 讛讜讗 讛转谞讗 砖砖谞讛] 讛诇讻讛 讝讜 砖诇 爪谞讜注讬谉 讘讻专诐 专讘注讬? 鈥� 砖讬讟转 专' 诪讗讬专 讛讬讗.


诇讗讜 [讛讗诐 诇讗] 讗诪专 专' 诪讗讬专 讻讬 诪注砖专 砖谞讬 诪诪讜谉 讙讘讜讛 讛讜讗, 砖讛诪注砖专 讛砖谞讬 砖讬讬讱 讘注爪诐 诇讛拽讚砖, 讜讗驻讬诇讜 讛讻讬 [讻讱] 诇注谞讬谉 驻讚讬讬讛 砖讬讻讜诇 讛讜讗 诇驻讚讜转讜 讗讜拽诪讬讛 专讞诪谞讗 讘专砖讜转讬讛 [讛注诪讬讚转讜, 讗转 讛诪注砖专, 讛转讜专讛 讘专砖讜转讜], 讚讻转讬讘 [砖谞讗诪专]: "讜讗诐 讙讗诇 讬讙讗诇 讗讬砖 诪诪注砖专讜 讞诪砖转讜 讬住祝 注诇讬讜" (讜讬拽专讗 讻讝, 诇讗),


拽专讬讬讛 专讞诪谞讗 [拽专讗讛 讗讜转讜 讛转讜专讛] "诪注砖专讜" 讛砖讬讬讱 诇讜, 讜诇驻讬讻讱 诪讜住讬祝 注诇讬讜 讞讜诪砖 讻讚讬谉 讘注诇讬诐 砖诇 讚讘专 讛驻讜讚讛讜 诪谉 讛讛拽讚砖.


 讜讻谉 讻专诐 专讘注讬 谞诪讬 [讙诐 讻谉] 谞讞砖讘 讛讚讘专 讘专砖讜转讜 诇注谞讬谉 讞讬诇讜诇讜 诪砖讜诐 砖讙诪专 [诇诪讚] 讘讙讝讬专讛 砖讜讜讛, "拽讚砖" "拽讚砖" 诪诪注砖专 砖谞讬, 讻转讬讘 讛讻讗 [谞讗诪专 讻讗谉] 讘讻专诐 专讘注讬: "拽讚砖 讛诇讜诇讬诐" (讜讬拽专讗 讬讟, 讻讚), 讜讻转讬讘 讙讘讬 [讜谞讗诪专 讗爪诇] 诪注砖专: "讜讻诇 诪注砖专 讛讗专抓 诪讝专注 讛讗专抓 诪驻专讬 讛注抓 诇讛' 讛讜讗 拽讚砖 诇讛'"(讜讬拽专讗  讛 讻讝, 诇), 


诪讛 "拽讚砖" 讚讻转讬讘 讙讘讬 [砖谞讗诪专 讗爪诇] 诪注砖专, 讗祝 注诇 讙讘 [讗祝 注诇 驻讬] 砖诪诪讜谉 讙讘讜讛 讛讜讗, 诪讻诇 诪拽讜诐 诇注谞讬谉 驻讚讬讬讛 讗讜拽诪讬讛 专讞诪谞讗 讘专砖讜转讬讛 [讛注诪讬讚转讜 讛转讜专讛 讘专砖讜转讜], 讗祝 讛讗讬 [讗讜转讜] "拽讚砖" 谞诪讬 讚讻转讬讘 讙讘讬 [讙诐 讻谉 砖谞讗诪专 讗爪诇] 讻专诐 专讘注讬, 讗祝 注诇 讙讘 讚诇讗讜 诪诪讜谉 讚讬讚讬讛 [讗祝 注诇 驻讬 砖诇讗 诪诪讜谉 砖诇讜] 讛讜讗 讗诇讗 诪诪讜谉 讙讘讜讛, 诪讻诇 诪拽讜诐 诇注谞讬谉 讗讞讜诇讬 讗讜拽诪讬讛 专讞诪谞讗 讘专砖讜转讬讛 [讞讬诇讜诇 讛注诪讬讚转讜 讛转讜专讛 讘专砖讜转讜],


讚讛讗 讻讬 讗讬转讬讛 讘专砖讜转讬讛 谞诪讬 讛讗 诇讗讜 讚讬讚讬讛 [砖讛专讬 讙诐 讻讗砖专 讬砖谞讜 讘专砖讜转讜 讙诐 讻谉 诇讗 砖诇讜] 讛讜讗, 讜讛讗 诪爪讬 诪讞讬诇 [讜讛专讬 讬讻讜诇 诇讞诇诇], 诪砖讜诐 讛讻讬 [讻讱] 诪爪讬 诪讞讬诇 [讬讻讜诇 诇讞诇诇] 讙诐 讻砖诇拽讟讜讛讜 讗讞专讬诐 讜讗讬谞讜 讘专砖讜转讜.


讗讘诇 讙讘讬 [讗爪诇] 诇拽讟, 讻讬讜谉 讚诪诪讜谞讗 讚讬讚讬讛 [砖讛诪诪讜谉 讛讜讗 砖诇讜], 讚讜讜拽讗 讻讬 讗讬转讬讛 讘专砖讜转讬讛 [讻讗砖专 讬砖谞讜 讘专砖讜转讜] 讛讜讗 讚诪爪讬 诪驻拽专 诇讬讛 [砖讬讻讜诇 诇讛驻拽讬专 讗讜转讜], 讻讬 诇讬转讬讛 讘专砖讜转讬讛 诇讗 诪爪讬 诪驻拽专 诇讬讛 [讻讗砖专 讗讬谞讜 讘专砖讜转讜 讗讬谞讜 讬讻讜诇 诇讛驻拽讬专 讗讜转讜] 诇讻谉 讛讬讛 专讗讜讬 诇爪专祝 讗转 砖讬讟转 爪谞讜注讬谉 诇讚讘专讬 专' 诪讗讬专, 讜诇讗 诇砖讬讟转 专' 讚讜住讗 砖讛转讬专 诇讛驻拽讬专 讘诇拽讟 砖讗讬谞讜 讘专砖讜转讜.


 讜讻讬讜爪讗 讘讜 讗诪专 专讘讬谞讗: 讗讬 诇讗讜 [讗诐 诇讗] 砖讗诪专 专' 讬讜讞谞谉 爪谞讜注讬谉 讜专' 讚讜住讗 讗诪专讜 讚讘专 讗讞讚, 讛讜讛 讗诪讬谞讗 [讛讬讬转讬 讗讜诪专]: 诪讗谉 转谞讗 [诪讬 讛讜讗 讛转谞讗 砖砖谞讛] 爪谞讜注讬谉? 讝讜 注爪诪讛 讚注转 专' 讚讜住讗 讛讬讗, 讜讛讬讗 讚注转 讬讞讬讚. 讻讬 讛讬讻讬 [讻讚讬] 砖诇讗 转拽砖讬 [转拽砖讛] 住转诐 诪砖谞讛 砖诇 爪谞讜注讬诐 诇专' 讬讜讞谞谉. 讜讟注诐 讛讚讘专 鈥� 砖讛专讬 专' 讬讜讞谞谉 砖讗诪专 讛诇讻讛 讻住转诐 诪砖谞讛,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

